Държавен вестник, бр. 43, 2011 г., стр. 108

СТР.  108	
Д Ъ Р Ж А В Е Н  В Е С Т Н И К 	
БРОЙ  43
Чл. 9. (1) Управителят на лице, притежаващо 
разрешение за търговия с ВВПИОБ съгласно 
Закона за оръжията, боеприпасите, взривните 
вещества и пиротехническите изделия, определя 
писмено компетентни лица, които да:
1. ръководят склада за съхранение и/или на 
обекта за търговия;
2. осъществяват контрол за спазване на 
правилата за безопасност на труда при работа 
с ВВПИОБ;
3. водят отчетност на движението на изде­
лията, с които се извършва търговия.
(2) Лицата по ал. 1 трябва да имат:
1. средно образование;
2. правоспособност съгласно глава първа, 
раздел II от Правилника за безопасността 
на труда при взривните работи, утвърден със 
Заповед № 294 на министъра на труда и со­
циалните грижи от 28 декември 1996 г. (ДВ, 
бр. 3 от 1997 г.);
3. завършен курс за безопасно боравене с 
огнестрелно оръжие съгласно Закона за оръ­
жията, боеприпасите, взривните вещества и 
пиротехническите изделия в случаите, когато 
се извършва търговия с огнестрелни оръжия; 
4. професионални компетенции, придобити 
в резултат на обучение или трудов стаж.
(3) В обекти за търговия с площ, по-малка 
от 200 кв. м, може да се определи едно лице, 
което да осъществява дейностите по ал. 1. 
Чл. 10. (1) Управителят на лице, притежа­
ващо разрешение за ремонтни дейности на 
оръжия и боеприпаси за тях съгласно Закона 
за оръжията, боеприпасите, взривните вещества 
и пиротехническите изделия, определя писмено 
лицата, които притежават необходимата квали­
фикация за извършване на дейността.
(2) Лицата по ал. 1 трябва да имат:
1. средно образование и документ, удостове­
ряващ придобитите компетенции по т. 3;
2. минимум втора степен на професионална 
квалификация по професии от област на обра­
зование „Техника“ от Списъка на професиите 
за професионално образование и обучение по 
чл. 6 от Закона за професионалното образо­
вание и обучение и документ, удостоверяващ 
придобитите компетенции по т. 3;
3. компетенции за:
а) видове огнестрелни оръжия и боеприпаси;
б) устройство и действие на огнестрелното 
оръжие и боеприпасите;
в) технология на производството на оръжията 
и боеприпасите;
г) контрол на качеството;
д) осигуряване на безопасност и здраве при 
ремонт и съхранение на оръжия и боеприпаси;
е) сглобяване, ремонт и технически прегледи 
на оръжията;
ж) нормативната уредба на ремонтната 
дейност на оръжията и боеприпасите.
Допълнителна разпоредба
§ 1. По смисъла на тази наредба:
1. „Длъжност“ е съвкупност от функции и 
задачи, които едно лице изпълнява на работ­
ното си място.
2. „Професия“ е съвкупност от длъжности, 
чиито основни функции и задачи се характе­
ризират с висока степен на сходство.
3. „Правоспособност“ е признато притежа­
ване на задължителен обем от професионални 
компетенции, което дава право за упражняване 
на конкретни трудови дейности.
4. „Професионална квалификация“ е мярка 
за степента на владеене на знания, умения и 
професионално значими качества, придобити 
чрез обучение или трудов опит.
5. „Професионални компетенции“ са качест­
ва на личността, формирани на основата на 
придобити знания и умения, които способстват 
за проявяване на инициатива, за работа в екип 
и за качествено упражняване на определена 
професия според държавните образователни 
изисквания за придобиване на квалификация 
по професия.
6. „Степен на професионална квалификация“ 
е обемът и съдържанието на професионални 
компетенции и необходимите за тяхното фор­
миране общообразователни знания и умения.
7. „Компетентен орган“ е всеки орган, оп­
равомощен да взема решения по издаване или 
признаване на документи за професионални 
квалификации или други документи за достъп 
или за упражняване на професия.
8. „Работно оборудване“ е всяка машина, 
апарат, инсталация, устройство, уредба или 
съоръжение, използвани при работа.
Заключителни разпоредби
§ 2. Тази наредба се издава на основание 
чл. 14, ал. 2 от Закона за оръжията, боеприпа­
сите, взривните вещества и пиротехническите 
изделия.
§ 3. Наредбата влиза в сила три месеца след 
обнародването є в Държавен вестник.
Министър на труда и социалната политика: 
Т. Младенов
Министър на вътрешните работи: 
Цв. Цветанов
Министър на образованието, младежта
и науката: С. Игнатов
6451